มาเลย์จี้สอบด่วน กรณีชาวเน็ตยุวัยรุ่นสาว จนสุดท้ายดิ่งตึกดับ
สำนักข่าวต่างประเทศ,รายงานว่า สมาชิกรัฐสภามาเลเซียออกมาเรียกร้องให้มีการสืบสวนรายงานที่ว่า มีวัยรุ่นหญิงคนหนึ่งกระโดดตึกเสียชีวิต หลังจากเธอตั้งคำถามผ่านเครือข่ายสังคมออนไลน์ อินสตาแกรม (ไอจี) ให้ผู้ใช้งานมาโหวตกันว่า เธอควรจะฆ่าตัวตายหรือมีชีวิตอยู่ และส่วนใหญ่โหวตตัวเลือกแรก,ไอดิล บอลฮัสซัน รองผู้บัญชาการตำรวจเขตปาดาวัน ในรัฐซาราวัก เปิดเผยว่า วัยรุ่นหญิงวัย 16 ปี ตั้งโพลถามผ่านอินสตาแกรมว่า สำคัญมาก ช่วยฉันเลือกทีระหว่าง D/L หลายชั่วโมงก่อนที่เธอจะกระโดดลงมาจากดาดฟ้าอาคารหลังหนึ่งจนเสียชีวิตในวันที่ 13 พ.ค. โดยเพื่อนสนิทของหญิงคนนี้ระบุว่า D/L หมายถึง ตาย/มีชีวิต ซึ่งผลโพลชี้ว่า มีผู้ติดตามไอจีของหญิงคนนี้ 69% เลือก D,หลังเกิดเหตุ นายรามคาร์ปัล สิงห์ ทนายความและสมาชิกรัฐสภามาเลเซีย กล่าวว่า ผู้ที่โหวตให้วัยรุ่นหญิงคนนี้ตาย ควรมีความผิดฐานกระตุ้นให้เกิดการฆ่าตัวตาย และเรียกร้องให้เจ้าหน้าที่สืบสวนสถานการณ์ซึ่งนำให้หญิงคนนี้ไปสู่ความตายด้วย,เด็กคนนี้อาจจะมีชีวิตอยู่ในวันนี้ หากชาวเน็ตส่วนใหญ่ที่ติดตามไอจีของเธอขัดขวางไม่ให้เธอปลิดชีวิตตัวเอง นายสิงห์ระบุในแถลงการณ์ เธอคงพยายามขอคำแนะนำจากชาวเน็ตเพื่อขอความช่วยเหลืออย่างมืออาชีพ แต่พวกเขาทำอย่างนั้นหรือไม่?,อนึ่ง ตามกฎหมายของมาเลเซีย ใครก็ตามที่ถูกตัดสินว่ามีความผิดจริงฐานกระตุ้นให้ผู้เยาว์ฆ่าตัวตาย จะต้องโทษประหารชีวิตหรือจำคุกสูงสุด 20 ปี,แท็กที่เกี่ยวข้อง,อินสตาแกรม,มาเลเซีย,ฆ่าตัวตาย,โหวต,กระโดดตึก,ข่าวแนะนำ,Most Viewed
วัยรุ่นหญิงชาวมาเลเซียกระโดดตึกฆ่าตัวตาย หลังทำโพลผ่านอินสตาแกรมถามชาวเน็ตว่า เธอควรฆ่าตัวตายหรือมีชีวิตอยู่ และส่วนใหญ่โหวตให้เธอปลิดชีวิตตัวเอง
อินสตาแกรม,มาเลเซีย,ฆ่าตัวตาย,โหวต,กระโดดตึก